CELEX: 32019D0054
Language: sk
Date: 2019-01-09 00:00:00
Title: Vykonávacie rozhodnutie Komisie (EÚ) 2019/54 z 9. januára 2019 o platnosti určitých záväzných informácií o nomenklatúrnom zatriedení tovaru [oznámené pod číslom C(2019) 142]

14.1.2019   
               
               
                  SK
               
               
                  Úradný vestník Európskej únie
               
               
                  L 10/71
               
            
         VYKONÁVACIE ROZHODNUTIE KOMISIE (EÚ) 2019/54
         z 9. januára 2019
         o platnosti určitých záväzných informácií o nomenklatúrnom zatriedení tovaru
         
            
               [oznámené pod číslom C(2019) 142]
            
         
         (Iba poľské znenie je autentické)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 34 ods. 11 a článok 37 ods. 2 písm. a),
         po konzultácii s Výborom pre colný kódex,
         keďže:
         
                     (1)
                  
                  
                     Rozhodnutie týkajúce sa záväznej informácie o nomenklatúrnom zatriedení tovaru (ZINZ) uvedené v prílohe obsahuje nomenklatúrne zatriedenie nezlučiteľné s kombinovanou nomenklatúrou (KN) uvedenou v prílohe I k nariadeniu Rady (EHS) č. 2658/87 (2). Táto záväzná informácia o nomenklatúrnom zatriedení tovaru je nezlučiteľná so všeobecnými pravidlami na interpretáciu KN a so znením číselného znaku KN 2833 11 00, vykladanom v spojení s poznámkou 1 k 25. kapitole KN a so znením číselného znaku KN 2530 90 00.
                  
               
                     (2)
                  
                  
                     V poznámke 1 k 25. kapitole KN sa stanovuje, že do položiek tejto kapitoly patria len výrobky, ktoré sú v surovom stave alebo ktoré boli ošetrené obmedzeným počtom mechanických alebo fyzikálnych procesov (okrem kryštalizácie), ale nepatria sem výrobky pražené, kalcinované, získané zmiešaním alebo spracovaním nad rámec uvedený v príslušnej položke.
                  
               
                     (3)
                  
                  
                     Výrobok, na ktorý sa vzťahuje záväzná informácia o nomenklatúrnom zatriedení tovaru uvedená v prílohe, je z hľadiska svojich objektívnych charakteristických vlastností a znakov identický s výrobkom, ktorý je v stanovisku k zatriedeniu 2530.90/2 prijatom Výborom pre harmonizovaný systém Svetovej colnej organizácie (Výbor pre HS WCO) opísaný ako „sypký biely prášok obsahujúci viac ako 99,2 hmotnostného % bezvodého síranu sodného, ktorý sa získava výlučne mechanickým zberom tenarditu (bezvodého síranu sodného), ktorý sa na vzduchu prirodzene vytvára na povrchu mirabilitu (dekahydrátu síranu sodného), ktorý sa pôsobením nízkych zimných teplôt vykryštalizoval z prírodnej soľanky. Výrobok sa pred zabalením preoseje cez sito s veľkosťou oka 0,65 mm.“ V uvedenom stanovisku k zatriedeniu prijatom Výborom pre HS WCO sa výrobok zatrieďuje do podpoložky 2530 90 harmonizovaného systému, čo zodpovedá podpoložke 2530 90 00 kombinovanej nomenklatúry.
                  
               
                     (4)
                  
                  
                     Takto mechanicky zozbieraný výrobok je v surovom stave. Zo znenia poznámky 1 k 25. kapitole je zrejmé, že vylúčená je len kryštalizácia vyvolaná umelo vytvoreným procesom. V prípade uvedeného výrobku kryštalizácia prebieha prirodzene bez ľudského zásahu. Prečerpávanie prírodnej soľanky z jednej nádrže do druhej (kedy dochádza ku samotnej kryštalizácii) nemožno považovať za spracovanie suroviny v zmysle poznámky 1 k 25. kapitole, keďže ide len o proces prepravy. Nomenklatúrne zatriedenie výrobku, ako sa uvádza v záväznej informácii o nomenklatúrnom zatriedení tovaru uvedenej v prílohe, nie je v súlade s číselným znakom KN 2530 90 00, a to najmä vzhľadom na stanovisko k zatriedeniu 2530.90/2 prijaté Výborom pre HS WCO.
                  
               
                     (5)
                  
                  
                     Únia je rozhodnutím Rady 87/369/EHS (3) zmluvnou stranou Medzinárodného dohovoru o harmonizovanom systéme opisu a číselného označovania tovaru (známom ako harmonizovaný systém alebo HS), ktorý vypracovala Rada pre colnú spoluprácu (známa ako Svetová colná organizácia alebo WCO). Výbor pre harmonizovaný systém WCO schvaľuje stanoviská Výboru pre HS WCO k zatriedeniu, ktoré v zásade tvoria usmerňovacie nástroje pre sadzobné opatrenia Únie.
                  
               
                     (6)
                  
                  
                     Výbor pre HS schválil na svojom 58. zasadnutí v októbri 2016 stanovisko k zatriedeniu, v ktorom sa výrobok identický s výrobkom, na ktorý sa vzťahuje záväzná informácia o nomenklatúrnom zatriedení tovaru uvedená v prílohe, zatrieďuje do podpoložky HS 2530.90 (stanovisko k zatriedeniu 2530.90/2 prijaté Výborom pre HS WCO).
                  
               
                     (7)
                  
                  
                     S cieľom zabezpečiť jednotnosť vo výklade a uplatňovaní harmonizovaného systému na medzinárodnej úrovni a berúc do úvahy, že uvedené rozhodnutie je v súlade so znením podpoložky HS 2530.90, by Únia mala uplatniť toto stanovisko k zatriedeniu prijaté Výborom pre HS WCO.
                  
               
                     (8)
                  
                  
                     V oznámení Komisie podľa článku 34 ods. 7 písm. a) bodu iii) nariadenia (EÚ) č. 952/2013 o rozhodnutiach týkajúcich sa záväzných informácií vydaných colnými orgánmi členských štátov o zatriedení tovaru do colnej nomenklatúry (informácia 2017/C 128/01) (4) sa uvádza okrem iného aj stanovisko k zatriedeniu 2530.90/2 prijaté Výborom pre HS WCO. Colné orgány sú preto povinné zrušiť rozhodnutia týkajúce sa záväzných informácií, ak sa stanú nezlučiteľné s výkladom colnej nomenklatúry, napríklad aj v dôsledku stanovísk k zatriedeniu, ktoré prijala Rada pre colnú spoluprácu.
                  
               
                     (9)
                  
                  
                     S cieľom zabezpečiť správne a jednotné nomenklatúrne zatriedenie tovaru by sa záväzná informácia o nomenklatúrnom zatriedení tovaru uvedená v prílohe mala zrušiť. Colný orgán, ktorý uvedenú informáciu vydal, by ju preto mal v nadväznosti na oznámenie tohto rozhodnutia čo najskôr zrušiť a informovať o tom Komisiu,
                  
               PRIJALA TOTO ROZHODNUTIE:
         
            Článok 1
            
               1.   Záväzná informácia o nomenklatúrnom zatriedení tovaru uvedená v stĺpci 1 tabuľky uvedenej v prílohe, ktorú vydal colný orgán uvedený v stĺpci 2 uvedenej tabuľky na účely nomenklatúrneho zatriedenia tovaru uvedeného v stĺpci 3 uvedenej tabuľky, sa zrušuje v súlade s odsekom 2.
            
            
               2.   Colný orgán uvedený v stĺpci 2 tabuľky uvedenej v prílohe zruší záväznú informáciu o nomenklatúrnom zatriedení tovaru uvedenú v stĺpci 1 uvedenej tabuľky a oznámi to čo najskôr držiteľovi tejto informácie, najneskôr však do 10 dní od oznámenia tohto rozhodnutia.
            
            
               3.   Keď colný orgán zruší záväznú informáciu o nomenklatúrnom zatriedení tovaru a vykoná oznámenie podľa odseku 2, informuje o tom Komisiu.
            
         
         
            Článok 2
            Toto rozhodnutie je určené Poľskej republike.
         
         
            V Bruseli 9. januára 2019
            
               
                  Za Komisiu
               
               
                  v mene predsedu
               
               Stephen QUEST
               
                  generálny riaditeľ
               
               
                  Generálne riaditeľstvo pre dane a colnú úniu
               
            
         
         
            (1)  Ú. v. EÚ L 269, 10.10.2013, s. 1.
         
            (2)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).
         
            (3)  Rozhodnutie Rady 87/369/EHS zo 7. apríla 1987, ktoré sa týka uzavretia Medzinárodného dohovoru o harmonizovanom systéme opisu a číselného označovania tovaru a protokolu o jeho zmene a doplnkoch (Ú. v. ES L 198, 20.7.1987, s. 1).
         
            (4)  Ú. v. EÚ C 128, 22.4.2017, s. 1.
      
      
         
            PRÍLOHA
            
                        Záväzná informácia o nomenklatúrnom zatriedení tovaru – referenčné číslo
                     
                     
                        Colný orgán
                     
                     
                        Nomenklatúrne zatriedenie tovaru
                     
                  
                        1
                     
                     
                        2
                     
                     
                        3
                     
                  
                        PL PL-WIT-2016-00758
                     
                     
                        
                                    Dyrektor Izby Administracji Skarbowej w Warszawie
                                 
                              
                                    ul. Felińskiego 2 B
                                 
                              
                                    01-513 Warszawa
                                 
                              
                                    [Varšava, Poľsko]
                                 
                              
                     
                        2833 11 00